யூதர்கள் யாஹ்வே தெய்வத்தை தங்கள் சொந்த இனத்தின் தனிப்பட்ட தெய்வமாக (குலதெய்வம் போல, இனதெய்வம் என்று வைத்துக்கொள்ளலாம்) கருதினர் (அல்லது இன்னொரு விதத்தில் தனாக்கின் படி, யாஹ்வே தெய்வம் இஸ்ரேலியர்களை தன்னுடைய மக்களாக தேர்ந்தெடுத்துக்கொண்டது). யாஹ்வே தெய்வம் இஸ்ரேலியர்களை குறித்து மட்டும் கவலைப்பட்டு, அவர்கள் வேறு தன்னைத்தவிற எந்த தெய்வங்களையும் வணங்கக்கூடாது என்பதில் உறுதியாக இருந்தது. ஏதேனும் “தெய்வக்குற்றம்” நேர்ந்தால் இஸ்ரேலிய மக்களை யாஹ்வே தெய்வம் தண்டித்தது. ஒரு விதத்தில், நமது கிராம தேவதைகளைப்போல. யாஹ்வே தெய்வம் இஸ்ரேலியர்களுடன் மட்டும் உறவாடியது அவர்களுடன் பலமுறை “உடன்படிக்கை” எல்லாம் செய்துகொண்டது.